Falx

Falx vel falx messoria est instrumentum quod iam ex remotis temporibus exstat, quo homines ad herbas et fruges secandas utuntur. Ferramentum incurvum vel aduncum falcis pars principalis est.

Falcium genera

Hodie sub vocabulo falx saepius falx messoria, ad segetes metendas destinata, intellegitur. De qua et Vergilius dicit:
<blockquote>....maturis supponere falce aristis<ref>Georgica, I 348.</ref>.</blockquote>
Sed et instrumenta laborum aliorum falces nominantur. Falce fenatoria vel stramentariaCatonis de agri cultura 10, 11. herbae feni producendi causa secantur. Falce vinitoria (vel putatoria, vel vineatica) vitium oculi (id est caules novelli) abscindebantur; accurate Columella huius falcis figuram et partes et usum describitIV 25 1.. Memorantur et falces arborariae (ad aliorum arborum caules secandos), silvaticae, rustariae. 

Erant et falces bellicae, armorum genus, alabardis mediaevalibus propinquae, et falces murales, ferramenta maiora adunca, cuspide curvata et solida, ad perfodiendum aggerum, evellendos lapides murumque oppidi subruendum; Caesar has memoratDe bello Gallico, VII 22..

Cote falces acuuntur.

 Usus 
Falx messoria symbolum laboris agricolarum est, exempli gratia cum malleo (signo operariorum) in vexillo factionum communisticarum.Liber Isaiae'' dicit: "Et conflabant gladios suos in vomeres et lanceas suas in falces" (2:4) ut metaphoram contra bellum.

Notae

Nexus interni
Securis

 Nexus externi 

!